**Naziv projekta: Energetska obnova višestambene zgrade na adresi Krležina 29, Pula**

Naziv poziva na dostavu projektnih prijedloga: „Energetska obnova višestambenih zgrada“

Referentni broj poziva: NPOO.C6.1.R1-I1.01.0106

**Poziv na dostavu ponuda**

**Naziv nabave:** **Nabava radova u sklopu energetske obnove višestambene zgrade na adresi Krležina 29, Pula**

**Evidencijski broj nabave: 01/2025**

**Pula, veljača 2025. godine**

SADRŽAJ

[1. OPĆE INFORMACIJE O NABAVI 2](#_Toc125448155)

[1.1. Podaci o Naručitelju 2](#_Toc125448156)

[1.2. Evidencijski broj nabave 3](#_Toc125448157)

[1.3. Vrsta postupka nabave i vrsta ugovora 3](#_Toc125448158)

[1.4. Sukob interesa 3](#_Toc125448159)

[1.5. Objašnjenja i izmjene Poziva na dostavu ponuda 3](#_Toc125448160)

[2. PODACI O PREDMETU NABAVE 4](#_Toc125448161)

[2.1. Opis predmeta nabave 4](#_Toc125448162)

[2.2. Broj grupa nabave 4](#_Toc125448163)

[2.3. Troškovnik i Tehničke specifikacije 4](#_Toc125448164)

[2.4. Mjesto izvođenja radova 5](#_Toc125448165)

[Lokacija izvođenja predmetnih radova je Divkovićeva ulica 2,4, Pula , k.č. 2226/6 k.o. Pula 5](#_Toc125448166)

[2.5. Rok izvršenja ugovora 5](#_Toc125448167)

[Rok za izvršenje radova započinje uvođenjem odabranog ponuditelja u posao. Naručitelj planira u roku od najviše 10 dana od dana stupanja na snagu Ugovora odabranog ponuditelja uvesti u posao. 5](#_Toc125448168)

[3. RAZLOZI ZA ISKLJUČENJE PONUDITELJA 6](#_Toc125448169)

[3.1. Naručitelj je obvezan isključiti ponuditelja iz postupka ako: 6](#_Toc125448170)

[4. UVJETI I DOKAZI SPOSOBNOSTI PONUDITELJA 7](#_Toc125448171)

[4.1. Sposobnost za obavljanje profesionalne djelatnosti 7](#_Toc125448172)

[4.2. Ekonomska i financijska sposobnost 7](#_Toc125448173)

[4.3. Tehnička i stručna sposobnost 7](#_Toc125448174)

[5. PONUDA 9](#_Toc125448175)

[5.1 Sadržaj ponude: 9](#_Toc125448176)

[5.2 Način podnošenja ponuda 9](#_Toc125448177)

[5.3. Rok valjanosti ponude 10](#_Toc125448178)

[5.4. Rok, način i uvjeti plaćanja 11](#_Toc125448179)

[6. KRITERIJ ODABIRA 12](#_Toc125448188)

[7. PREGLED I OCJENA PONUDE 12](#_Toc125448189)

[8. OSTALE ODREDBE 12](#_Toc125448190)

[8.1 Zajednica ponuditelja 12](#_Toc125448191)

[8.2 Podugovaratelji 12](#_Toc125448192)

[9. JAMSTVA 13](#_Toc125448193)

[9.1. Jamstvo za ozbiljnost ponude 13](#_Toc125448194)

[9.2. Jamstvo za uredno ispunjenje ugovora 14](#_Toc125448195)

[9.3. Jamstvo za otklanjanje nedostataka u jamstvenom roku 14](#_Toc125448196)

[9.4 Jamstvo za povrat predujma 15](#_Toc125448197)

[10. OBVEZE IZVOĐAČA RADOVA 15](#_Toc125448198)

# 1. OPĆE INFORMACIJE O NABAVI

## 1.1. Podaci o Naručitelju

Naručitelj (Korisnik bespovratnih sredstava u ime i za račun suvlasnika zgrade):

EKI INŽINJERING, d.o.o. za građevinarstvo, usluge i trgovinu

Adresa: Ulica Matetića Ronjgova 2- Via Ivan Matetić Ronjgov 2

OIB: 27469752480

Telefon: +385 989600572

e-pošta: [eduard.cinkopan@eki-inzinjering.hr](mailto:eduard.cinkopan@eki-inzinjering.hr)

**Osoba zadužena za komunikaciju s ponuditeljima**

Kontakt osoba: Mirna Brgles Milošev

Telefon: + 385 98413637

e-pošta: [mirna.brgles.milosev@eki-inzinjering.hr](mailto:mirna.brgles.milosev@eki-inzinjering.hr)

Komunikacija se obavlja isključivo putem maila.

Nabava se provodi temeljem Pravila o provedbi postupaka nabava za neobveznike Zakona o javnoj nabavi.

## 1.2. Evidencijski broj nabave

01/2025

## 1.3. Vrsta postupka nabave i vrsta ugovora

Provodi se postupak nabave s jednim ponuditeljem.

Sklapa se ugovor o nabavi radova.

## 1.4. Sukob interesa

Popis gospodarskih subjekata s kojima je Naručitelj u sukobu interesa temeljen na načelu izbjegavanja sukoba interesa kako je definiran Postupcima nabave za osobe koje nisu obveznici Zakona o javnoj nabavi:

- E.K.I. NERINA d.o.o., OIB: 504 63404571, Ronjgova 2, 52100 Pula

- Water sport Ližnjan d.o.o. , OIB: 44707453989, Pod Vrh 43, 52204 Ližnjan

## 1.5. Objašnjenja i izmjene Poziva na dostavu ponuda

a. Za vrijeme roka za dostavu ponuda gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovor staviti na raspolaganje putem web stranice na kojoj je objavljena originalna dokumentacija, bez otkrivanja identiteta gospodarskog subjekta.

b. Tijekom roka za dostavu ponuda, Naručitelj može iz bilo kojeg razloga izmijeniti i/ili dopuniti Poziv na dostavu ponuda. Eventualne izmjene/dopune Poziva bit će dostavljene svim sudionicima koji su iskazali interes za dostavu ponuda. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda, a minimalno za 5 dana, računajući od dana objave izmjene.

c. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja Poziva na dostavu ponuda te poziva ponuditelje da redovito prate dostavljenu dokumentaciju.

# 2. PODACI O PREDMETU NABAVE

## 2.1. Opis predmeta nabave

Opis projekta „Energetska obnova višestambene zgrade na adresi Krležina 29 Pula

Predloženim projektom – integralnom energetskom obnovom, povećanjem termoizolacije vanjskih zidova, povećanjem toplinske zaštite ravnog krova, zamjenom postojeće vanjske stolarije ugradnjom nove, smanjit će se za grijanje ( QH,nd) ( kWh/god) od 151.473,74 kwh/a odnosno 61% od početnog stanja potrošnje energije, smanjenje emisije CO2 iznosit će 52%, kao i smanjenje godišnje primarne energije Eprim od 163.800,68 kWh/god odnosno 52%

Mjere kroz koje će se navedeno ostvariti uključuju: 1) poboljšanje termoizolacije vanjskih zidova 2) povećanje toplinske zaštite ravnog krova 3) zamjena vanjske stolarije

Predmet nabave je Energetska obnova višestambene zgrade na adresi Krležina 29, Pula , a sve kako je opisano u Troškovniku i glavnom projektu GP-20-173.

**Procijenjena vrijednost nabave: 567.454,97 eura bez PDV-a.**

## 2.2. Broj grupa nabave

Predmet nabave **nije** podijeljen na grupe nabave.

## 

## 2.3. Troškovnik i Tehničke specifikacije

Troškovnik se nalazi u Prilogu II. ovog Poziva na dostavu ponuda.

**Cijena ponude izražava se u eurima**

U cijenu ponude bez poreza na dodanu vrijednost moraju biti uračunati svi troškovi i popusti.

Cijenu ponude ponuditelj iskazuje u Ponudbenom listu i posebno po stavkama u Troškovniku.

Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz Troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

Ukoliko ponuditelj nije u sustavu PDV-a, tada se na Ponudbenom listu a mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis PDV-a ostavlja se prazno.

**Količine navedene u troškovniku su okvirne (procijenjene).** Količine mogu biti veće i manje od onih koje su propisane troškovnikom. Naručitelj zadržava pravo ne naručiti cijelu količinu, odnosno naručiti više od okvirne količine.

Naplata radova će se vršiti sukladno stvarno naručenim i izvedenim količinama.

## 2.4. Mjesto izvođenja radova

Lokacija izvođenja predmetnih radova je Krležina 29 , Pula , k.č. 5118/41 k.o. Pula

## 2.5. Rok izvršenja ugovora

# Rok za izvršenje radova započinje uvođenjem odabranog ponuditelja u posao. Naručitelj planira u roku od najviše 10 dana od dana stupanja na snagu Ugovora odabranog ponuditelja uvesti u posao.

Pod uvođenjem Izvođača u posao podrazumijeva se ispunjenje onih obveza Naručitelja bez čijega prethodnog ispunjenja faktički nije moguće ili pravno nije dopušteno započinjanje radova.

Rok izvođenja radova je **360 dana**, računajući od dana uvođenja Izvođača u posao.

Po završetku radova odabrani ponuditelj i Naručitelj, uz prisustvo Nadzornog inženjera (stručnog nadzora gradnje) dužni su pristupiti primopredaji radova i konačnom obračunu, uz eventualno evidentiranje nedostataka. O primopredaji radova se sastavlja primopredajni zapisnik.

**UGOVORNA KAZNA**

Ako Izvođač ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,2 ‰ od ukupno ugovorene vrijednosti (bez PDV-a) za svaki dan zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10% od ukupno ugovorene vrijednosti (bez PDV-a). Naručitelj ima pravo na ugovornu kaznu u slučaju da Izvođač ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.

**Podaci o terminu obilaska lokacije**

Naručitelj preporuča gospodarskim subjektima da prije podnošenja ponude obiđu lokaciju izvođenja radova kako bi se detaljno upoznali sa svim specifičnostima predmetne lokacije i radova koje je potrebno izvesti u svezi s ovim predmetom nabave, jer Naručitelj neće prihvatiti eventualne naknadne prigovore odabranog ponuditelja koji bi se odnosili na zahtjevnost lokacije. Predajom ponude smatra se da je ponuditelj upoznat sa stanjem gradilišta/lokacije i projektnom dokumentacijom te zahtjevima troškovnika. Troškove obilaska snosi gospodarski subjekt.

Pregled mjesta izvedbe radova ponuditelji mogu obaviti svaki radni dan, odnosno od ponedjeljka do petka, u vremenu od 10.00 do 12.00 sati, uz obaveznu prethodnu najavu najmanje 48 sati ranije.

Kontakt osoba vezano za uvid u mjesto izvođenja radova je Eduard Cinkopan , kontakt tel: +385 989600572, email: [eduard.cinkopan@eki-inzinjering.hr](mailto:eduard.cinkopan@eki-inzinjering.hr)

# 3. RAZLOZI ZA ISKLJUČENJE PONUDITELJA

Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Ako će dio ugovora o javnoj nabavi ponuditelj dati u podugovor jednom ili više podugovaratelja, okolnosti isključenja utvrđuju se pojedinačno i za podugovaratelje te je u ponudi potrebno dostaviti dokumente kojima se dokazuje da za podugovaratelja ne postoje razlozi za isključenje. Prilog 3

## 3.1. Naručitelj je obvezan isključiti ponuditelja iz postupka ako:

a) je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

b) nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 25 eura.

c) ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

**3.2.** Nepostojanje razloga za isključenje iz točke 3.1. podtočke a) do c) ovog Poziva ponuditelj će dokazati potpisanom izjavom koju dostavlja s ponudom. Prijedlog navedene izjave čini Prilog III. Poziva na dostavu ponuda.

Izjava ne smije biti starija od 6 mjeseci od dana objave poziva.

# 4. UVJETI I DOKAZI SPOSOBNOSTI PONUDITELJA

Ponuditelju dostavlja tražene dokumente u izvorniku, u ovjerenoj ili neovjerenoj preslici.

Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu.

## 4.1. Sposobnost za obavljanje profesionalne djelatnosti

**4.1.1. Upis u sudski obrtni, strukovni ili drugi odgovarajući registar**

Ponuditelj mora dokazati upis u sudski, obrtni, strukturni ili drugi odgovarajući registar države poslovnog nastana te u tu svrhu dostaviti:

**-odgovarajući izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta ili**

-ako se dokument iz prethodne točke ne izdaje u državi sjedišta gospodarskog subjekta, Izjavu s ovjerom potpisa kod nadležnog tijela.

**Izvod, odnosno izjava ne smiju biti stariji od tri (3) mjeseca računajući od dana početka postupka javne nabave. Ponuditelj dostavlja tražene dokumente u izvorniku, u ovjerenoj ili neovjerenoj preslici.**

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke. U slučaju podugovaratelja, svi podugovaratelji su obvezni dokazati svoju sposobnost iz ove točke.

## 4.2. Ekonomska i financijska sposobnost

Minimalnu razinu financijske sposobnosti zadovoljit će Ponuditelj čija je pojedinačna visina prometa za svaku od posljednje dostupne tri godine minimalno u iznosu 710.000,00 €.

Navedeno se dokazuje **Izjavom o prometu gospodarskog subjekta za razdoblje od posljednje 3 (tri) dostupne financijske godine.**

Ovim dokazom dokazuje se financijska stabilnost Ponuditelja te time jamči da neće dovesti u pitanje uredno izvršenje ugovornih obveza koje proizlaze iz ovog postupka nabave.

## 4.3. Tehnička i stručna sposobnost

**4.3.1. Popis izvršenih radova**

U svrhu zadovoljenja minimalne razine tehničke i stručne sposobnosti ponuditelj mora dokazati da je u godini u kojoj je započeo postupak nabave (2025) i tijekom 3 godine koje prethode toj godini (2024, 2023, 2022), uredno izvršio minimalno jednu, a maksimalno pet isporuka radova koje su iste ili slične predmetu nabave, a pri čemu iznos odnosno zbrojeni iznos mora biti najmanje u iznosu procijenjene vrijednosti nabave.

Za potrebe dokazivanja ovog uvjeta, ponuditelj u sklopu ponude dostavlja:

- Popis izvršenih radova (u slobodnom formatu) tijekom 3 (tri) godine (2024.- 2022.). Popis kao dokaz o urednom izvršenju mora sadržavati iznos (vrijednost radova) bez PDV-a, datum i mjesto izvršenih radova, predmet ugovora te naziv i kontakte druge ugovorne strane radi provjere informacija. Popis se dostavlja kao Prilog VI koji je dio ovog Poziva na dostavu ponuda.

**4.3.2. Podaci o angažiranom stručnjaku, neovisno o tome pripada li izravno gospodarskom subjektu, koji će sudjelovati u izvršenju ugovora**

Ponuditelj za potrebe dokazivanja tehničke i stručne sposobnosti treba dostaviti podatke o angažiranom ključnom stručnjaku kojeg će imati na raspolaganju za potrebe izvršenja ugovora s ciljem dokazivanja da predloženi stručnjak ima tražene stručne kvalifikacije.

Gospodarski subjekt mora dokazati da za izvršavanje ugovora raspolaže sa minimalno sljedećim ključnim stručnjakom:

* **inženjer gradilišta građevinske struke ili arhitektonske struke**

**Za potrebe dokazivanja ovog uvjeta ponuditelj dostavlja Izjavu s podacima o ključnom stručnjaku koji će biti angažiran na izvršenju ugovora.**

Izjava minimalno sadrži podatke o obrazovnim i stručnim kvalifikacijama (ime i prezime stručnjaka, stručna sprema i strukovni naziv).

**Izjavi se prilaže:**

Jedan od ovih dokumenata: Preslika diplome, odnosno potvrda o stečenom stručnom zvanju, potvrda o položenom stručnom ispitu ili potvrda o upisu u Imenik Komore ili jednakovrijedan dokument iz kojeg je moguće utvrditi da nominirani stručnjak ispunjava uvjete iz Zakona o poslovima i djelatnostima prostornog uređenja i gradnje (NN 78/15, 118/18 i 110/2019).

NAPOMENA: Strane ovlaštene fizičke osobe dostavljaju dokaz o stručnoj kvalifikaciji i, ako je primjenjivo, priznavanju inozemnih stručnih kvalifikacija od strane odgovarajuće Komore Republike Hrvatske i/ili Izjavu u kojoj se obvezuju do sklapanja Ugovora dostaviti Naručitelju dokaze da imaju pravo obavljati poslove inženjera gradilišta u Republici Hrvatskoj ili drugi odgovarajući dokaz temeljem kojeg je moguće utvrditi da imaju pravo obavljati poslove inženjera gradilišta u Republici Hrvatskoj, sukladno zahtjevima Zakona o poslovima i djelatnostima prostornog uređenja i gradnje (NN 78/15, 118/18, 110/19).

**Oslanjanje na sposobnost drugih subjekata**

Radi dokazivanja ispunjavanja kriterija tehničke i stručne sposobnosti te ekonomske i financijske sposobnosti iz točaka 4.2. i 4.3. ove dokumentacije o nabavi, gospodarski subjekt se može osloniti na sposobnost drugih subjekata, bez obzira na pravnu prirodu njihova međusobnog odnosa. Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, naručitelj zahtijeva njihovu solidarnu odgovornost za izvršenje ugovora (u okviru izvršenja ugovora). Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse nužne za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Prihvaćanje obveze može npr. biti u obliku:

* Izjave gospodarskog subjekta da će svoje resurse staviti na raspolaganje ponuditelju za izvršenje predmeta nabave ili
* Ugovora o poslovnoj suradnji za potrebe izvršenja predmeta nabave.

Izjava o stavljanju resursa na raspolaganje ili Ugovor o poslovnoj suradnji mora minimalno sadržavati:

• naziv i sjedište gospodarskog subjekta koji ustupa resurse,

• naziv i sjedište ponuditelja kojemu ustupa resurse,

• jasno i točno navedene resurse koje stavlja na raspolaganje u svrhu izvršenja ugovora,

• potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis ugovornih strana.

# 5. PONUDA

## 5.1 Sadržaj ponude:

* Ponudbeni list (Prilog I.)
* Troškovnik (Prilog II.)
* Izjava kojom ponuditelj dokazuje da ne postoje razlozi isključenja iz točke 3.1 (podtočke a) do c)) - Prilog (III.)
* Izjava o prihodu (Prilog IV.)
* Izjava o trajanju jamstvenog roka (Prilog V.)
* Popis imenovanja ključnog stručnjaka
* Dokazi sposobnosti iz točaka 4.1., 4.2. i 4.3. ovog Poziva na dostavu ponuda
* Jamstvo za ozbiljnost ponude

## 5.2 Način podnošenja ponuda

Ponuda u zatvorenoj omotnici, na dokaziv način, dostavlja do **03.03.2025. godine u 10:00** sati, na adresu:

Naručitelj: EKI INŽINJERING d.o.o. za građevinarstvo, usluge i trgovinu

Adresa: Ulica Matetića Ronjgova 2, 52100 Pula

Evidencijski broj nabave: 02/2023

Predmet nabave: „Nabava radova u sklopu energetske obnove višestambene zgrade na adresi Krležina 29, Pula

Uz napomenu - „NE OTVARAJ“

Na poleđini:

< Naziv i adresa ponuditelja >

Ako omotnica nije označena u skladu sa zahtjevima iz ovog Poziva, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u jednom izvorniku.

Ponudu je potrebno uvezati na način da čini neraskidivu cjelinu.

Svi listovi moraju biti numerirani na način da se upiše broj stranice/ ukupan broj stranica.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

## 5.3. Rok valjanosti ponude

Ponuda mora biti valjana minimalno **90 dana** od krajnjeg roka za dostavu ponuda. Ponude s kraćim rokom valjanosti mogu biti odbijene.

## 5.4. Rok, način i uvjeti plaćanja

# - Izvođač će za izvedene radove ispostavljati mjesečne privremene situacije i okončanu situaciju. Moguće je plaćanje predujma i to do maksimalno u iznosu od 20% ugovorenih radova. U slučaju davanja avansa, ponuditelj mora naručitelju dati jamstvo za povrat avansa.

# - Privremene situacije se mogu ispostaviti, nakon izvođenja dijela radova, sukladno rokovima izvođenja, ali ne učestalije od jedanput mjesečno. Privremene situacije Izvođač ispostavlja Naručitelju u 3 (tri) primjerka najkasnije do 10-tog u mjesecu za radove izvedene u proteklom mjesecu ovjerene od nadzornog inženjera.

# - Cijena izvedenih radova obračunat će se prema stvarno izvedenim količinama radova evidentiranih u građevinskoj knjizi i jediničnim cijenama iz Ugovornog troškovnika za pojedinačne vrste radova.

# - Naručitelj će Izvođaču platiti izvedene radove prema privremenim situacijama i okončanoj situaciji ovjerenima od strane nadzornog inženjera na račun Izvođača. Plaćanje privremenih situacija izvršiti će se u roku ne kasnijem od 60 dana. Okončana situacija ovjerit će se na dan primopredajnog zapisnika a plaćanje po istoj izvršiti će se u roku ne kasnijem od 90 dana.

# - Ako se tijekom izvedbe građevine pojavi potreba za izvedbom radova koje prema pojedinačnim stavkama odstupaju od Ugovornog troškovnika, Izvođač radova mora, prije početka njihove izvedbe, od nadzornog inženjera i naručitelja zatražiti pismeno odobrenje. Radovi koji nisu obrazloženi a ni pismeno odobreni od strane nadzornog inženjera i naručitelja smatraju se spornim. Naručitelj sporne radove neće platiti Izvođaču.

# - Radovi koje Izvođač radova izvede, a koji su veći od ugovorene cijene ukoliko nije odobren dodatak Ugovoru neće biti plaćeni, neovisno o tome ima li ili nema suglasnost/odobrenje nadzornog inženjera.

# - Radovi koji nisu obuhvaćen troškovnikom a neophodni su za izvršenje poslova građenja moraju biti odobreni od Naručitelja i nadzornog inženjera.

# - Ugovorena jedinična cijena je nepromjenjiva tijekom trajanja Ugovora do dovršenja usluga i obuhvaća sve troškove putovanja, noćenja administrativne podrške sve ostale troškove i izdatke Ponuditelja, neophodne za izvršenje Ugovorenih radova.

# 6. KRITERIJ ODABIRA

Ponuda koja ispunjava sve uvjete iz dokumentacije za nadmetanje ima najnižu cijenu bit će odabrana ponuda.

Kriteriji za bodovanje:

|  |  |
| --- | --- |
| Kriterij | Broj bodova |
| Cijena ponude | 90 |
| Trajanje jamstva za otklanjanje nedostatak u jamstvenom roku | 10 |
| UKUPNO | 100 |

1. **Cijena ponude – CP**

Naručitelj kao jedan od kriterija određuje cijenu ponude bez PDV-a. Cijene u ponudi moraju biti izražene u eurima za sve radove koji su predmet nabave. U cijenu ponude moraju biti uračunati svi troškovi I popusti, ako ih ponuditelj daje. Cijena ponude piše se brojkama.

Bodovanje – cijena:

Maksimalni broj bodova koji ponuditelj može dobiti prema ovom kriteriju je 90. Onaj ponuditelj koji dostavi ponudu sa najnižom cijenom dobit će maksimalan broj bodova.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu koja je pristigla ranije na način i adresu Naručitelja navedene u točki 5.2 ovog Poziva .

|  |
| --- |
| **KRITERIJ CP: Najniža ponuđena cijena/cijena ponude \*90** |

Bodovna vrijednost prema ovom kriteriju izračunava se prema slijedećoj formuli:

1. **Trajanje jamstva za otklanjanje nedostataka u jamstvenom roku – JR**

Naručitelj kao drugi kriterij određuje ponuđeno trajanje jamstva za otklanjanje nedostataka u jamstvenom roku.

Minimalan jamstveni rok je 24 mjeseca, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir (60 mjeseci).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **R. br.** |  | **Kriterij bodovanja** |  | **Ocjena kriterija** | **Bodovi (JR)** |  | **Ukupno** |  |
|  | **kriterija** |  |  |  |  |
|  |  |  |  |  |  |  |  |  |
|  |  |  |  |  | **≥ 60** | **10** bodova |  |  |  |
|  | 2. |  | Jamstveni rok |  | **Od 52 - 59** mjeseci | **8** bodova |  | do 10 bodova |  |
|  |  |  | **Od 43 - 51** mjeseci | **6** bodova |  |  |
|  |  |  | **Od 34 - 42** mjeseci | **4** boda |  |  |
|  |  |  | **Od 25 - 33** mjeseci | **2** boda |  |  |
|  |  |  |  |  |  |  |  |
|  |  |  |  |  | **= 24** mjeseci | **0** bodova |  |  |  |
|  |  |  | **Sveukupni broj bodova za kriterij jamstveni rok:** | | | |  | **do 10 bodova** |  |
|  |  |  | | | |  |  |  |  |
|  | | | | | |  |  |  |  |

JR = broj bodova po kriteriju za ponuđeni jamstveni rok

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.).

Ponuditelj u sklopu ponude dostavlja Izjavu o trajanju jamstvenog roka (Prilog V.) u koju upisuje ponuđeno trajanje jamstvenog roka.

Ukoliko ponuditelj ne dostavi predmetnu izjavu u sklopu ponude, smatrat će se da nudi jamstvo u trajanju 24 mjeseca te neće dobiti bodove po ovom kriteriju.

Ukupna cijena ponude (UCP) izračunava se kao zbroj bodova prema navedenim kriterijima te će ekonomski najpovoljnija ponuda biti ponuda sa najvećim zbrojem bodova.

UCP = CP + JR

Ako su dvije ili više ponuda jednako rangirane prema kriteriju za odabir ponude, odabrana ponuda će biti ponuda koja je ranije zaprimljena.

# 7. PREGLED I OCJENA PONUDE

Naručitelj je obvezan na temelju rezultata pregleda i ocjene ponuda odbiti:

- ponudu koja nije cjelovita,

- ponudu koja je suprotna odredbama Poziva na dostavu ponuda,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci, odnosno nejasnoće nisu uklonjive,

- ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Poziva na dostavu ponuda,

- ponudu za koju ponuditelj nije pisanim putem prihvatio ispravak računske pogreške

- ako nisu dostavljena jamstva

Otvaranje ponuda nije javno.

# 8. OSTALE ODREDBE

## 8.1. Zajednica ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

U zajedničkoj ponudi mora biti navedeno koji će dio ugovora o javnoj nabavi (predmet, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

8.2. Podugovaratelji

Ako gospodarski subjekt namjerava dati dio ugovora o javnoj nabavi u podugovor jednom ili više podugovaratelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja,

- predmet, vrijednost podugovora i postotni dio ugovora o javnoj nabavi koji se daje u podugovor.

Naručitelj neposredno plaća svakom podugovaratelju za onaj dio ugovora o javnoj nabavi koji je on izvršio.

Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.

Sudjelovanje podugovaratelja ne utječe na odgovornost ponuditelja za izvršenje ugovora.

# 9. JAMSTVA

Jamstvo se dostavlja u jednom od mogućih oblika:

- u obliku solemnizirane bjanko zadužnice

- u obliku bankarske garancije „bez prigovora“, plative „na prvi poziv“ i „bezuvjetno“

- u obliku solemnizirane zadužnice (ili jednakovrijedan dokument, sukladno državi nastana odabranog ponuditelja)

- u obliku novčanog pologa.

Jamstvo će se naplatiti u slučaju:

- odustajanja ponuditelja od ponude i nepotpisivanja ugovora,

- povrede ugovornih obveza i

- neotklanjanja nedostataka u jamstvenom roku

## 9.1. Jamstvo za ozbiljnost ponude

Jamstvo za ozbiljnost ponude daje se u ponudi, u obliku bjanko zadužnice ispostavljene sukladno Pravilniku o registru zadužnica i bjanko zadužnica (NN 115/12, 125/14 i 82/17) i iznosi do 4% od procijenjene vrijednosti nabave bez PDV-a, odnosno 14.000,00 Eura , s rokom važenja jednakom roku važenja ponude.

Ukoliko ponuditelj dostavlja jamstvo u obliku bankarske garancije na poziv, u garanciji

mora biti navedeno sljedeće:

* Da je korisnik garancije Naručitelj,

- Da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 10.000,00 eura (manje od 3% )

Jamstvo za ozbiljnost ponude dostavlja se u izvorniku . Izvornik se dostavlja u zatvorenoj plastičnoj foliji i čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika.

Ukoliko ponuditelj kao jamstvo za ozbiljnost ponude daje novčani polog u traženom iznosu, dokaz o uplaćenom pologu na temelju kojeg se može utvrditi da je transakcija izvršena ponuditelj dostavlja u svojoj ponudi, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Odredbe koje se odnose na jamstvo za ozbiljnost ponuda na odgovarajući se način primjenjuju i na novčani polog. Novčani polog se vraća bez kamata.

U slučaju uplate novčanog pologa, ponuditelj je obvezan novčani polog uplatiti na žiro račun Naručitelja: IBAN: HR 8323600001103040681, Zagrebačka banka model: HR00, s pozivom na broj: OIB ponuditelja, opis plaćanja: jamstvo za ozbiljnost ponude, ev. Broj 01/2025.

Naručitelj će jamstvo za ozbiljnost ponude naplatiti u slučaju odustajanja ponuditelja od svoje ponude prije isteka roka njezine valjanosti, nedostavljanja ažuriranih popratnih dokumenata, neprihvaćanja ispravka računske greške, odbijanja potpisivanja Ugovora ili nedostavljanja jamstva za uredno ispunjenje Ugovora, te će sklopiti Ugovor s onim Ponuditeljem koji je u postupku temeljem ove Dokumentaciju dao iduću najpovoljniju ponudu.

Jamstvo za ozbiljnost ponude mora biti bezuvjetno i neopozivo, naplativo na prvi poziv bez prava protesta.

Rok valjanosti jamstva dostavljenog u obliku bankarske garancije, ne smije biti kraći od roka valjanosti ponude, a ponuditelj može dostaviti i jamstvo koji ima duži rok.

Ako istekne rok valjanosti ponude, Naručitelj će tražiti od ponuditelja produženje roka valjanosti ponude. Ako jamstvo za ozbiljnost ponude ne bude naplaćeno, Naručitelj će ga vratiti ponuditelju u roku od 10 dana od potpisa ugovora, odnosno nakon dostave jamstva za uredno ispunjenje ugovora.

## 9.2. Jamstvo za uredno ispunjenje ugovora

Jamstvo za uredno ispunjenje ugovora dostavlja se u roku 10 dana nakon potpisivanja ugovora, u obliku zadužnice i bjanko zadužnice ispostavljene sukladno Pravilniku o registru zadužnica i bjanko zadužnica (NN 115/12, 125/14 i 82/17) i iznosi min 10% od vrijednosti ugovora bez PDV-a, s rokom važenja 90 dana nakon isteka ugovora.

Uvjeti izdavanja preostalih oblika jamstva određeni u točki 9.1. ovog Poziva, primjenjuju se i na jamstvo iz ove točke Poziva.

Jamstvo će biti naplaćeno u slučaju povrede ugovornih obveza od strane odabranog ponuditelja. Jamstvo za uredno ispunjenje ugovora bit će vraćeno u roku od 10 dana od urednog izvršenja ugovora i potpisa primopredajnog zapisnika.

## 9.3. Jamstvo za otklanjanje nedostataka u jamstvenom roku

Jamstvo za otklanjanje nedostataka u jamstvenom roku dostavlja se prilikom predaje okončane situacije za slučaj da Naručitelj u jamstvenom roku ne ispuni obveze otklanjanja nedostataka, u obliku zadužnice i bjanko zadužnice ispostavljene sukladno Pravilniku o registru zadužnica i bjanko zadužnica (NN 115/12, 125/14 i 82/17) i iznosi min 10% od vrijednosti ugovora s PDV-om. Jamstvo će imati rok valjanosti minimalno 5 godina od dana dostave dokaza da su svi nedostaci konstatirani u primopredajnom zapisniku otklonjeni, a ukoliko u primopredajnom zapisniku nisu konstatirani takvi nedostaci, tada od dana primopredaje izvedenih radova. Ukoliko Izvođač ne preda jamstvo za otklanjanje nedostataka u jamstvenom roku, Naručitelj je ovlašten sustegnuti i zadržati sustegnuti iznos po okončanoj situaciji Izvođača do min 10% od iznosa Ugovorne cijene (uključujući PDV) na ime otklanjanja nedostataka u jamstvenom roku do dana isteka jamstvenog roka. Naručitelj će isplatiti Izvođaču sustegnuti iznos i prije dana isteka jamstvenog roka, ako Izvođač dostavi Naručitelju jamstvo za otklanjanje nedostataka kako je određeno ovom dokumentacijom.

Jamstvo će biti vraćeno odabranom ponuditelju po isteku jamstvenog roka.

## 9.4 Jamstvo za povrat predujma

Ukoliko je ugovoreno plaćanje predujma, Jamstvo za povrat predujma dostavlja se prije isplate ugovorenog predujma, u obliku bjanko zadužnice ispostavljene sukladno Pravilniku o registru zadužnica i bjanko zadužnica (NN 115/12, 125/14 i 82/17), a iznos mora najmanje biti jednak iznosu ugovorenog predujma.

Uvjeti izdavanja preostalih oblika jamstva određeni u točki 9.1. ovog Poziva, primjenjuju se i na jamstvo iz ove točke Poziva.

# 10. OBVEZE IZVOĐAČA RADOVA

* Izvesti sve radove koji su predmet poziva na dostavu ponuda u skladu s projektnom dokumentacijom te tehničkom i zakonskom regulativom važećom u RH,
* Radove koordinirati s nadzornim inženjerom imenovanim od strane Naručitelja,
* Pridržavati se svih mjera zaštite na radu, a u slučaju nesreća koje bi se mogle dogoditi zbog nepridržavanja istih, izvođač snosi svu zakonsku odgovornost, na gradilištu angažirati isključivo radnike osposobljene za rad na siguran i kvalitetan način,
* Poduzeti mjere za osiguranje gradilišta, sigurnost radnika i prolaznika te susjednih objekata,
* Nakon završetka radova očistiti gradilište te propisno zbrinuti otpadni materijal,
* Ako bi se u tijeku izvođenja radova po ovome ugovoru od strane Izvođača i njegovih podugovaratelja ispostavile nepravilnosti ili manjkavosti, svu odgovornost za otklanjanje uočenih nepravilnosti ili manjkavosti snosi isključivo Izvođač o vlastitom trošku,
* Svaki gospodarski subjekt koji će izvodi radove mora posjedovati sva potrebna ovlaštenja sukladno odredbama Zakona o poslovima i djelatnostima prostornog uređenja i gradnje (NN 78/15, 118/18, 110/19) i Zakona o energetskoj učinkovitosti (NN 127/14, NN 116/18, NN 25/20, NN 41/21). Točnije, gospodarski subjekt koji izvodi radove na građevini mora poštivati odredbe predmetnih zakona te će naručitelj uvjete propisane gore navedenim zakonima tražiti od svakog gospodarskog subjekta, jer je to važan zakonski preduvjet za izvođenje radova. Prije potpisa ugovora, izvođač je obvezan ispuniti izjavu kojom potvrđuje da je ovlašteni inženjer gradilišta zaposlen kod izvođača, dokaz o stručnoj spremi, kao i dostavljen registar stvarnih vlasnika ili jednakovrijedan dokument iz države poslovnog nastana.
* Radovi koji se nabavljaju sukladno troškovniku i projektu koji čine sastavni dio ovog Poziva na dostavu ponuda, potrebno je izvesti u skladu s odredbama Zakona o gradnji (NN153/13, 20/17, 39/19, 125/19), Zakona o poslovima i djelatnostima prostornog uređenja i gradnje (NN 78/15, 118/18, 110/19) i Zakona o energetskoj učinkovitosti (NN 127/14, NN 116/18, NN 25/20, NN 41/21), pravilima struke, te Glavnim projektom priloženim ovom Pozivu na dostavu ponuda te ostalim važećim hrvatskim normama i pravilima struke.
* Odabrani ponuditelj se predajom ponude obvezuje da će svi radovi biti izvršeni u skladu s DNSH načelom (u sklopu Poziva objavljen je Obrazac 9. – Izjava izvođača o usklađenosti radova s DNSH načelom – nije potrebno potpisivati i predavati uz ponudu).

U Puli, 18. veljače 2025. godine